**Svet v Praveku**

Svet v Praveku bol zaujímavý. Z hudobného hľadiska veľa informácii nemáme, ale je dôležité vedieť ako sa svet a človek vyvíjal. Na týchto informáciách budeme ďalej stavať a rozširovať svoje vedomosti v ďalších civilizáciách.

**Vývoj človeka**

Dlhotrvajúci proces vývoja človeka sa začal postavením sa na dve nohy. Ako sme sa rozprávali, prvý primát, ktorý bol schopný kráčať sa objavil   
15 miliónov rokov dozadu. Prvý skutočný pračlovek – australopithecus – sa objavil približne pred 4 miliónmi rokov.

**Australopitek**

Austrolopitek žil v skupinách, väčšinu dňa trávil na zemi, ale naďalej spal na stromoch. Živil sa predovšetkým ovocím a semienkami. Ľudoopy chodiace po dvoch už vedeli ako majú ruky používať na iné činnosti. Otváraním a zatváraním prstov prišli na to, že dokážu udržať v ruke predmety a tak sa začali hrať s drevenými paličkami, kameňmi, tlieskať a využívať svoje ruky na rytmické cvičenia.

**Homo habilis**

Homo habilis alebo človek zručný bol viac vyvinutý a práve v sídle týchto ľudí sa našli najstaršie nástroje vytvorené ľudskými rukami. Skupiny praľudí začali zakladať osady, muži lovili a ženy sa starali o deti a začal sa vývoj prvej hudby. Prvý nástroj, ktorý sa vyrobil bol z kameňa a volal sa acheuléensky nástroj. Výroba nástrojov bola veľkou výzvou zručnosti, pretože si vyžadovala fantáziu a schopnosť plánovania. Človek zručný sa naučil nástroje zhotovovať ta, že dva kamene udieral o seba.

**Home erectus**

Človek vzpriamený posunul výrobu nástrojov na vyššiu úroveň. Predchodca hudobných nástrojov bol luk. Prvotný inštrumentár, ktorý sem zaraďujeme sú rohy, mušle, kamene či drevené paličky. Neskôr sa začali zaoberať výrobou nástrojov z kože.

**Homo sapiens**

Človek rozumný sa považuje za prvého tvora, ktorý „oficiálne“ vytvoril prvé umelecké odvetvie. Medzi najstaršie dôkazy tohto obdobia patria sošky Venuše.

Vieme, že hudba pravekých ľudí bola úzko spätá s rôznymi rituálmi   
a kultmi. Dupot nôh, tlieskanie, údery rukami na stehná a pod., bolo vyjadrením rytmu. Využívali sa primitívne nástroje – trúbky z mušlí, kostené píšťaly, hrkot kamienkov, škrabot na drevených, kostených či kamenných škrabkách, údery na drevené bubny, tetiva luku (rozoznievala sa úderom, trením, brnkaním a dokonca dychom). Na dorozumievanie medzi kmeňmi sa využívala   
tzv. bubnová reč.

Už koncom 4. tisícročia p.n.l. existujú vyspelé civilizácie s bohatým hudobným umením napr. Sumeri, ktorí sa preslávili najmä zdokonalením hudobných nástrojov (lýra, lutna, flauta, trúbky, štrkadlá, ronzové zvony, činely, bubny). V tom istom čase prekvitala aj kultúra veľkolepej Číny (napr. Číňania sa vyjadrovali pomocou 60 tónin, okolo roku 200 p.n.l. si vytvorili vlastné notové písmo) a neskôr i Indie.